آغاخان آبدوللایئو آذربایجانین مشهور خانندهسی و آذربایجان رئسپوبلیکاسینین خالق آرتیستیدیر.
آخار. آز خاطیرلادیر کی، او، ۱۹۵۰-جی ایلده باکی شهرینین امیرجان کندینده آنادان اولوب. ۱۹۶۹-۱۹۷۳-جو ایللرده آ. زئیناللی آدینا اورتا ایختیصاص موسیقی مکتبینده تحصیل آلیب. ۱۹۷۷-جی ایلدهن آصف زیناللی آدینا موسیقی مکتبینده موغام معلمی کیمی چالیشیب.
گؤرکمملی سنعتکار ۱۹۷۵-جی ایلده فیلارمونییانین صحنهسینده فعالیته باشلاییب. روسییا، قازاخیستان، گورجوستان، اؤزبکیستان، آبش، کانادا، آلمانییا، هللاندییا، ایسوئچ، بئلچیکا، آوسترییا، فرانسا، آوسترالییا، هیندیستان، عیراق، تونیس، تورکییه، ایران و سایر اؤلکهلرده کونسئرت پروقراملاری ایله چیخیشلار ائدن خاننده ۱۹۹۲-جی ایلده آذربایجان رئسپوبلیکاسینین امکدار آرتیستی فخری آدینا، ۱۹۹۸-جی ایلده آذربایجان رئسپوبلیکاسینین خالق آرتیستی فخری آدینا لاییق گؤرولوب.
۱۰ مای ۲۰۱۵-جی ایلده حیدر علیئو فوندونون "قیزیل چینار" بئین الخالق موکافاتی ایله تلتیف اولونوب.
خرچنگ خستلییندن اذیت چکن بؤیوک اوستاد آغاخان عبدوللایئو ۲۵ دئکابر ۲۰۱۶-جی ایلده ۶۶ یاشیندا، باکیدا وفات ائدیب. او، وصیتینه اساساً، تورکان قصبهسی کند قبیریستانلیغیندا والیدئین لرینین یانیندا تورپاغا تاپشیریلیب.
اونون ایفاسیندا آذربایجان موغاملاری هر زامان سئویلهرک دینلنیلیب. آغاخان عبدوللایئوین ایفا ائتدیی «زابول» موغامینی تقدیم ائدیریک:
azb_Arab azb_Arab azb_Arab azb_Arab azb_Arab azb_Arab